Държавен вестник, бр. 58, 2025 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  58
бази, хранилища (складове) с отбранителни 
продукти, други военни и държавни обекти.
(2) Караулната служба е изпълнение на 
бойна задача, която се носи с въоръжение и 
боеприпаси. В определени моменти тя може 
да застраши живота на личния състав и да 
наложи използването на оръжие за лична 
защита и за защита на охранявания обект.
(3) Службата се изпълнява непрекъснато, 
денем и/или нощем при всички условия на 
обстановката.
Чл. 345. (1) Караулът е въоръжена група, 
назначена да изпълнява караулна служба. 
Караулите се делят на вътрешни и външни 
и могат да бъдат постоянни или временни. 
Вътрешният караул се назначава за охрана 
и отбрана на обекти в района на военното 
формирование.
(2) Външният караул се назначава за охрана 
и отбрана на обекти извън района на воен­
ното формирование. Постоянните караули се 
включват в разписанието за караулите.
(3) Временните караули не се включват в 
разписанието за караулите. Те се назначават 
по разпореждане на командира (началника) 
на военното формирование или началника на 
лагерния сбор, за охрана и отбрана на обекти 
и отбранителни продукти, по време на полеви 
учения, лагери, при товаренето (разтоварва­
нето) на имущество на железопътна гара (в 
пристанище, аерогара), временно складиране 
на други места, пожар или бедствие, за охрана 
и придружаване на специални товари, превоз­
вани с различни видове транспорт.
Чл. 346. Караул № 1 е в сградата на ад­
министрацията на Президента на Република 
България и е с особен статут. Военнослу­
жещите от състава на караула изпълняват 
задълженията си съгласно отделни правила. 
Пост № 1 е Националното знаме на Република 
България.
Чл. 347. (1) Караулите са подчинени на 
командира (началника) на военното форми­
рование (на лагерния сбор), на началника на 
щаба на военното формирование, на дежурния 
по военно формирование (лагерен сбор) и на 
неговия помощник.
(2) За караулни не се назначават воен­
нослужещи, които не са положили военна 
клетва, не познават правилата за безопасност 
и използване на оръжието или са извършили 
нарушение и спрямо тях се води разследване; 
болни и следствени. 
Чл. 348. (1) В състава на караула се наз­
начават началник на караула, разводачи и 
караулни според броя на постовете и смените.
(2) При необходимост в състава на караула 
се назначават следните военнослужещи:
1. помощник (помощници) на началника 
на караула;
2. водач (водачи) на превозно средство;
3. група (групи) за бързо реагиране при 
охрана на обекти, оборудвани със сигнал­
но-охранителни системи;
4. резервна група.
Чл. 349. (1) Непосредствените охрана и 
отбрана на военните обекти се осъществява 
от часови или патрули.
(2) Пост е военен обект или част от него, 
поверен на часовия за охрана и отбрана.
(3) Караулен е военнослужещ от състава 
на караула, когато не е на пост.
(4) Часови е въоръжен караулен, изпълня­
ващ бойна задача по охраната и отбраната на 
поверения му пост.
(5) Патрул (мотопатрул) е въоръжен воен­
нослужещ (група военнослужещи) от състава 
на караула, изпълняващ бойна задача по 
охраната и отбраната на военни обекти или 
на част от тях чрез обхождане на същите по 
определени маршрути.
Чл. 350. (1) За началник на караула се на­
значава младши офицер, офицерски кандидат, 
сержант (старшина) или войник.
(2) За помощник (помощници) на началника 
на караула се назначават:
1. военнослужещ от сержантския или вой­
нишкия състав, когато караулът се състои 
от повече от три поста; когато не се назна­
чава помощник (помощници) на началника 
на караула, задълженията се изпълняват от 
първия разводач;
2. помощник-началник на караула (опе­
ратор) по техническите средства за охрана и 
охранителна сигнализация, когато караулът 
охранява обекти, съоръжени с технически сред­
ства за охрана и с охранителна сигнализация.
(3) За разводачи се назначават военнослу­
жещи от сержантския или войнишкия със­
тав. Броят им се определя с разчет – всеки 
разводач да поставя на пост не повече от пет 
часови, за време не повече от един час. Те се 
наричат: първи, втори и т. н. Когато караулът 
охранява два поста, за чието развеждане са 
необходими до 30 минути, разводач не се 
назначава. Неговите задължения изпълнява 
началникът на караула.
(4) За караулни се назначават военнослу­
жещи от войнишкия или сержантския състав. 
Броят на караулните е в зависимост от броя 
на определените за даден караул постове, при 
което за охрана на поста през денонощието 
се назначават три смени часови, а за охрана 
на поста само през нощта (от настъпване на 
тъмнината до разсъмване или от затварянето 
до отварянето на склада или хранилището на 
даден пост) – две смени часови.
(5) За водачи на превозните средства се 
назначават военнослужещи, които имат право 
да превозват личен състав.
(6) При охрана на обекти с технически 
средства се назначава група за бързо реагиране